CELEX: 32020R1020
Language: el
Date: 2020-07-13 00:00:00
Title: Εκτελεστικός κανονισμός (ΕΕ) 2020/1020 της Επιτροπής της 13ης Ιουλίου 2020 για την τροποποίηση του εκτελεστικού κανονισμού (ΕΕ) αριθ. 801/2014

14.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 225/15
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1020 ΤΗΣ ΕΠΙΤΡΟΠΗΣ
         της 13ης Ιουλίου 2020
         για την τροποποίηση του εκτελεστικού κανονισμού (ΕΕ) αριθ. 801/2014
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 516/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη δημιουργία του Ταμείου Ασύλου, Μετανάστευσης και Ένταξης (1), και ιδίως το άρθρο 17 παράγραφος 8,
         Μετά από διαβούλευση με την επιτροπή των Ταμείων Ασύλου, Μετανάστευσης και Ένταξης και Εσωτερικής Ασφάλειας,
         Εκτιμώντας τα ακόλουθα:
         
                     (1)
                  
                  
                     Το άρθρο 2 παράγραφος 1 του εκτελεστικού κανονισμού (ΕΕ) αριθ. 801/2014 (2) της Επιτροπής προβλέπει ότι, για να είναι επιλέξιμοι για την καταβολή του συμπληρωματικού ποσού για τα επανεγκατεστημένα άτομα, οι ενδιαφερόμενοι πρέπει να έχουν πράγματι επανεγκατασταθεί από την αρχή της υπό εξέταση περιόδου και έως έξι μήνες μετά τη λήξη της.
                  
               
                     (2)
                  
                  
                     Ωστόσο, η πανδημία COVID-19 έχει επηρεάσει με πρωτοφανή τρόπο τις προσπάθειες των κρατών μελών για επανεγκατάσταση στην Ένωση. Η κρίση υποχρέωσε τα κράτη μέλη να αναστείλουν τις δραστηριότητές τους όσον αφορά την επανεγκατάσταση και να επιβάλουν περιορισμούς στην είσοδο στο έδαφός τους.
                  
               
                     (3)
                  
                  
                     Επιπλέον, η Ύπατη Αρμοστεία των Ηνωμένων Εθνών για τους Πρόσφυγες (UNHCR) και ο Διεθνής Οργανισμός Μετανάστευσης (ΔΟΜ), οι βασικοί εταίροι των κρατών μελών για την επανεγκατάσταση, έχουν αναστείλει προσωρινά τις εργασίες τους λόγω της πανδημίας COVID-19. Επιπλέον, λόγω των ταξιδιωτικών απαγορεύσεων που εκδίδονται από πολλές πρώτες χώρες ασύλου, οι αποστολές επιλογής υποψηφίων προς επανεγκατάσταση δεν είναι δυνατές για τα κράτη μέλη υπό τις παρούσες συνθήκες.
                  
               
                     (4)
                  
                  
                     Η πανδημία της νόσου COVID 19 έχει σοβαρές επιπτώσεις όχι μόνο στην υλοποίηση των δεσμεύσεων για επανεγκατάσταση, αλλά και στην ικανότητα απορρόφησης στο πλαίσιο του Ταμείου Ασύλου, Μετανάστευσης και Ένταξης.
                  
               
                     (5)
                  
                  
                     Προκειμένου να τηρηθεί η ισχυρή δέσμευση των κρατών μελών για δράσεις επανεγκατάστασης, είναι αναγκαίο να εξασφαλιστεί ότι η αντίστοιχη χρηματοδοτική στήριξη χρησιμοποιείται με ευέλικτο και αποτελεσματικό τρόπο.
                  
               
                     (6)
                  
                  
                     Για τον σκοπό αυτό, είναι σκόπιμο να παραταθεί η προθεσμία υλοποίησης για την περίοδο επανεγκατάστασης που καλύπτει τα έτη 2018, 2019 και 2020 από τις 30 Ιουνίου 2021 έως τις 31 Δεκεμβρίου 2021.
                  
               
                     (7)
                  
                  
                     Η Ιρλανδία δεσμεύεται από τον κανονισμό (ΕΕ) αριθ. 516/2014 και, κατά συνέπεια, δεσμεύεται από τον παρόντα κανονισμό.
                  
               
                     (8)
                  
                  
                     Το Ηνωμένο Βασίλειο δεσμεύεται από τον κανονισμό (ΕΕ) αριθ. 516/2014 και, κατά συνέπεια, δεσμεύεται από τον παρόντα κανονισμό. Σύμφωνα με το άρθρο 138 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (3), το εφαρμοστέο δίκαιο της Ένωσης, συμπεριλαμβανομένων των κανόνων σχετικά με τις δημοσιονομικές διορθώσεις και την εκκαθάριση των λογαριασμών, θα εξακολουθήσει να ισχύει για το Ηνωμένο Βασίλειο μετά τις 31 Δεκεμβρίου 2020 έως την περάτωση όλων των εν λόγω προγραμμάτων και δραστηριοτήτων της Ένωσης.
                  
               
                     (9)
                  
                  
                     Η Δανία δεν δεσμεύεται από τον κανονισμό (ΕΕ) αριθ. 516/2014 ούτε από τον παρόντα κανονισμό.
                  
               
                     (10)
                  
                  
                     Λόγω του επείγοντος χαρακτήρα της κατάστασης που συνδέεται με την πανδημία της νόσου COVID-19, είναι σκόπιμο ο παρών κανονισμός να τεθεί σε ισχύ την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (11)
                  
                  
                     Συνεπώς, ο εκτελεστικός κανονισμός (ΕΕ) αριθ. 801/2014 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 2 του εκτελεστικού κανονισμού (ΕΕ) αριθ. 801/2014, η παράγραφος 1 αντικαθίσταται από το ακόλουθο κείμενο:
            
               
                  «1.   Προκειμένου να είναι επιλέξιμοι για την καταβολή του συμπληρωματικού ποσού, οι ενδιαφερόμενοι πρέπει να έχουν πράγματι επανεγκατασταθεί από την αρχή της υπό εξέταση περιόδου και μέχρι έξι μήνες μετά τη λήξη της. Ωστόσο, για την περίοδο επανεγκατάστασης που αναφέρεται στο άρθρο 1 παράγραφος 1 στοιχείο γ), οι ενδιαφερόμενοι πράγματι επανεγκαθίστανται από την αρχή της εν λόγω περιόδου έως και δώδεκα μήνες μετά τη λήξη της.
                  Τα κράτη μέλη διατηρούν τα στοιχεία που είναι απαραίτητα για τον προσδιορισμό της ταυτότητας των επανεγκατεστημένων ατόμων και της ημερομηνίας επανεγκατάστασής τους.
                  Για τα άτομα που εμπίπτουν σε οποιαδήποτε από τις κατηγορίες προτεραιότητας και τις ομάδες ατόμων που αναφέρει το άρθρο 17 παράγραφος 2 του κανονισμού (ΕΕ) αριθ. 516/2014, τα κράτη μέλη οφείλουν να τηρούν τα στοιχεία που αποδεικνύουν ότι τα άτομα αυτά ανήκουν στην οικεία κατηγορία προτεραιότητας ή ομάδα ατόμων.»
               
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
            Βρυξέλλες, 13 Ιουλίου 2020.
            
               
                  Για την Επιτροπή
               
               
                  H Πρόεδρος
               
               Ursula VON DER LEYEN
            
         
         
            (1)  ΕΕ L 150 της 20.5.2014, σ. 168.
         
            (2)  Εκτελεστικός κανονισμός (ΕΕ) αριθ. 801/2014 της Επιτροπής, της 24ης Ιουλίου 2014, για τον καθορισμό του χρονοδιαγράμματος και των λοιπών όρων εφαρμογής που συνδέονται με τον μηχανισμό κατανομής των πόρων για το πρόγραμμα επανεγκατάστασης της Ένωσης στο πλαίσιο του Ταμείου Ασύλου, Μετανάστευσης και Ένταξης (ΕΕ L 219 της 25.7.2014, σ. 19).
         
            (3)  ΕΕ C 384 της 12.11.2019, σ. 1.